text: Оригиналната анимация “The Transformers” от 80-те години е считана за един от най-великите и успешни рисувани сериали в историята на телевизията. В Щатите тя продължава четири сезона, но в Япония е дори по-дълга. След края на третия сезон от G1 сценаристите от Страната на изгряващото слънце тръгват по път, различен от този на американските си колеги и така създават анимето “Headmasters”, първото от техните продължения на старата поредица.
  На 11-ти март от 19.00ч в Книжен Център “Славейков”, фентъзи клуб “Цитаделата” организира събитие “Любими фантастични играчки” – изложба с възможност за игра. Поканени са всички ценители на играчки, свързани с любими фантастични поредици. Може да представите екшън фигурки, миниатюри, сглобяеми модели. За терен ще ни бъдат предоставени масички от книжния център 🙂
  Третият брой от комикса за Спайдър-мен и Дедпул излезе в началото на тази година и продължава приключенията на най-устатото комбо в света на комиксите. Дедпул тайно търси начин да убие Питър Паркър, а в същото време работи паралелно със Спайдър-мен. Този път историята ги отвежда в боливийско село, нападнато от секта религиозни фанатици със свръхестествени сили…
  “Harry Potter and the Cursed Child”, пиесата на Дж.К. Роулинг, която ще бъде публикувана и в хартиен формат края на месец юли, ще накара читателите да се разплачат. Това предупреди авторката на популярната магьосническа поредица в отговор на въпрос от фен в социалната мрежа Twitter. На възмущението от други читатели, Роулинг отвърна, че като писател работата й е да докара силни емоции на почитателите си и ако не го е направила, значи се е провалила. Кой ще оцелее и кой ще загине след осмата книга на “Хари Потър”? Ще разберем в края на лятото.